
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Κύρωση οργανισμού του υπέρ του Πανεπιστημίου Ιωαννίνων κεφα¬ 
λαίου αυτοτελούς διαχείρισης με την επωνυμία «Κληροδότημα 
Ευαγγελίας Καραπάνου». 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

I 

; Απαλλαγή από την υποχρέωση προσκόμισης αποδεικτικού ενημερό¬ 
τητας της Εταιρείας «ΛΑΡΚΟ Α.Ε.». 2 

! Τροποποίηση της αριθ. 240174/18.1.88 απόφασης Τπουργ. Γε¬ 
ωργίας. 3 

Καταβολή μέρους των δεδουλευμένων αποδοχών και αποζημιώ¬ 
σεων στους μισθωτούς της επιχ/σης «ΕΛΛΗΝΙΣ Α.Ε.» που 

πτώχευσε. . ..ί. 4 

Έξοδα παραστάσεως Προέδρου Δ.Σ. Οργανισμού Εργατικής 

Εστίας. 5 

Τροποποίηση της αρ. Α3β/οικ. 19299/7.11.86 απόφασης «ανα¬ 
μόρφωση του οργανισμού του Σπηλιοπούλειου Νοσ/μείου Αθη- 

| νών «Η ΑΓΙΑ ΕΛΕΝΗ» (ΦΕΚ 896/Β/86). 6 

Χορήγηση από το ΤΑΙΣΤΤ του εξωϊδρυματικού .επιδόματος της 

παρ. 1 του άρθρου 42 του ν. 1140/1981. 7 

Προσωρινή πρόσληψη προσωπικού στο Β' Κρατικό Παιδικό Σταθμό 

Γαλατσίου. 8 

.Τροποποίηση της 33397/1983 απόφασης της Ολομέλειας «Γιατη 
διαίρεση και αρμοδιότητα των Υπηρεσιών και Διευθύνσεων του 

Ελεγκτικού Συνεδρίου». 9 

Κύρωση Ειδικής Συλλογικής Σύμβασης Εργασίας πληρωμάτων 

Ρυμουλκών και λοιπών ελικοκινήτων μέσων του ΟΛΠ.10 

Κύρωση Ειδικής Συλλογικής Σύμβασης Εργασίας πληρωμάτων 

πλωτών γερανών ΟΛΠ.11 

Ανάθεση έργων με μίσθωση Δήμου Κασσανδρείας Ν. Χαλκιδι¬ 
κής.12 

Ανάθεση έργου με μίσθωση Κοινότητας Πολύχρονου Ν. Χαλκιδι¬ 
κής... . 13 

Δ ΙΑΤΑΓΜΑ ΤΑ 

(ΐ) 

Κύρωση οργανισμού του υπέρ του Πανεπιστημίου Ιωαννίνων κεφαλαίου 
αυτοτελούς διαχείρισης με την επωνυμία «Κληροδότημα Ευαγγε¬ 
λίας Καραπάνου». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις από 5.1.1968 δύο ιδιόγραφες διαθήκες και την από 
15.10.1968 ομοία της Ευαγγελίας θυγ. Κωνσταντίνου Καραπάνου, 
που δημοσιεύθηκαν με τα αριθ. 309, 310 και 311/19.74 πρακτικά του 
Μονομελούς Πρωτοδικείου Αθηνών με τις οποίες η διαθέτιδα αυτή, 
άφησε περιουσιακά της στοιχεία υπέρ του Πανεπιστημίου Ιωαννίνων 
υπέρ της εκτέλεσης ειδικού κοινωφελούς σκοπού. 


2. Τις διατάξεις της παράγρ. 1 άρθρου 96 του Α.Ν. 2039/39, σύμ¬ 
φωνα με τις οποίες οι περιουσίες που διαθέτονται με κληρονομιές, κλη¬ 
ροδοσίες ή δωρεές σε υφιστάμενα ιδρύματα, σωματεία κ.λπ. για την 
εκτέλεση ειδικού κοινωφελούς σκοπού, χωρίς να καθορίζεται ειδικότε¬ 
ρος τρόπος διοίκησης αυτών, αποτελούν κεφάλαια αυτοτελούς διαχείρι¬ 
σης, χωριστής από την υπόλοιπη περιουσία των κληρονόμων, κληροδό¬ 
χων ή δωρεοδόχων ιδρυμάτων, σωματείων κ.λπ. και είναι δυνατό να 
ορίζονται με Προεδρικά Διατάγματα. Οι λεπτομέρειες του τρόπου εκτέ¬ 
λεσης των σκοπών των περιουσιών αυτών. 

3. Την από 28.6.88 γνωμοδότηση του Συμβουλίου Εθνικών Κληρ/ 
των. 

Με πρόταση των Υπουργών Οικονομικών και Εθνικής Παιδείας και 
Θρησκευμάτων, αποφασίζουμε: 

Άρθρο μόνο 

Κυρώνουμε τον οργανισμό καθορισμού λεπτομερειών του τρόπου 
εκτέλεσης του κοινωφελούς σκοπού του, υπέρ του Πανεπιστημίου Ιωαν¬ 
νίνων, κεφαλαίου αυτοτελούς διαχείρισης με την επωνυμία «Κληροδό¬ 
τημα Ευαγγελίας Καραπάνου» που αφέθηκε σ’ αυτό από την Ευαγγελία 
θυγ. Κων. Καραπάνου με τις από 5.1.1968 δύο ιδιόγραφες διαθήκες 
της και την από 15.10.1968 ομοία, που δημοσιεύτηκαν με τα αριθ. 
309, 310 και 311/1974 πρακτικά του Μονομελούς Πρωτοδικείου 
Αθηνών. 

Το κεφάλαιο τούτο υπάγεται στην εποπτείακαι τον έλεγχο των 
Υπουργών Οικονομικών και Εθνικής Παιδείας και Θρησκευμάτων και 
διέπεται από τις διατάξεις .των παραπάνω διαθηκών της Ευαγγελίας 
Καραπάνου, του παρακάτω οργανισμού, του Α.Ν. 2039/1939, όπως 
κάθε φορά ισχύει ο νόμος αυτός και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου. Ο οργανισμός αυτός αποτε- 
λείται από οκτώ (8) άρθρα και καταχωρίζεται" παρακάτω: 

ΟΡΓΑΝΙΣΜΟΣ 

του υπέρ του Πανεπιστημίου Ιωαννίνων, κεφαλαίου αυτοτελούς διαχεί¬ 
ρισης με την επωνυμία «Κληροδότημα Ευαγγελίας Καραπάνου». 

Άρθρο 1 

Νομική Μορφή - Περιουσία 

1. Η περιουσία, την οποία άφησε η Ευαγγελία Καραπάνου με τις από 
5.1.1968 δύο ιδιόγραφες διαθήκες της και την από 15.10.1968 
ομοία, που δημοσιεύτηκαν με τ’ αριθ. 3θ9, 310 και 311/1974 πρα¬ 
κτικά του Μονομελούς Πρωτοδικείου Αθηνών, υπέρ του Πανεπιστημίου 
Ιωαννίνων, για την εκτέλεση ειδικού κοινωφελούς σκοπού, αποτελεί γι’ 
αυτό κεφάλαιο αυτοτελούς διαχείρισης με την επωνυμία «Κληροδότημα 
Ευαγγελίας Καραπάνου» χωριστής από την υπόλοιπή περιουσία του και 
διέπεται από τις διατάξεις της διαθήκης αυτής, του παρόντος οργανι¬ 
σμού, του Α.Ν. 2039/39, όπως κάθε φορά ισχύει ο νόμος αυτός και 
των διαταγμάτων που εκδόθηκαν ή θα εκδοθούν σε εκτέλεση του νόμου 
τούτου. 

2. Η περιουσία του κληροδοτήματος αυτού αποτελείται από: : ■ 

α) Ένα (1) διαμέρισμα του ισογείου, με στοιχεία II, εμβαδού 51 μ2 

της πολυκατοικίας που βρίσκεται επί της οδού Άρνης 3 στην περιοχή 
Ιλισίων Αθηνών. 

β) Το ένα όγδοο (1/8) εξ αδιαιρέτου ενός ορεινού χερσολέιβαδίου στη 
θέση «Φελίκι» της κτηματικής περιφέρειας της Κοινότητας Περάνθης 
του Νομού Άρτας, συνολικής έκτασης χιλίων εκατό σαράντα εννέα 
στρεμμάτων (1.149) και μέτρων τετραγωνικών τετρακοσίων ένδεκα 
(411). 

γ) Μετρητά ύψους 170.000 δρχ. περίπου. 

Άρθρο 2 
Σκοπός 

Σκοπός του κληροδοτήματος αυτού είναι η χορήγηση υποτροφιών σε 
οικονομικά αδύνατους φοιτητές αμφοτέρων των φύλων. 

Άρθρο 3 
Εκτέλεση σκοπού 

1. Η εκτέλεση του σκοπού του κληροδοτήματος ανατίθεται στο Πρυ- 
τανικό Συμβούλιο του Πανεπιστημίου Ιωαννίνων, το οποίο διευκολύνε¬ 
ται στο έργο της διοίκησης και διαχείρισης από ειδική επιτροπή που ορί¬ 
ζεται από αυτό. Η επιτροπή αυτή ασκεί τα καθήκοντά της αφού προη¬ 
γουμένως ακούσει τη γνώμη των προεδρείων των φοιτητικών συλλό¬ 
γων του Πανεπιστημίου Ιωαννίνων. 

Χρέη Γραμματέα της Επιτροπής εκτελεί ο διευθύνων στην αρμόδια 
υπηρεσία Κληροδοτημάτων του Πανεπιστημίου. 

2. Η παραπάνω οριζόμενη από το Πρυτανικό Συμβούλιο Επιτροπή 
εισηγείται σ’ αυτό, για όλα τα θέματα που αφορούν το κληροδότημα, οι 
δε εισηγήσεις της υπόκεινται στην έγκριση του Πρυτανικού Συμβουλίου 
του Πανεπιστημίου Ιωαννίνων. 


του υποτρόφου σε λογαριασμό Ταμιευτηρίου στην Εθνική Τράπεζα της 
Ελλάδος (Ε.Τ.Ε.) από όπου μπορεί να αποσύρει κάθε μήνα το 1/12 αυ¬ 
τού τηρουμένων κατά τα λοιπά των διατάξεων των άρθρων 21, 22, 24, 
26 και 27 του από 18.8.1941 Καν. Δ/τος. 

5. Η χορήγηση της υποτροφίας συνεχίζεται για κάθε υπόχρεο μέχρι 
να τελειώσει τις σπουδές του εφόσον εξακολουθεί να πληροί τους όρους 
της συστατικής πράξης, του παρόντος οργανισμού, του Α.Ν. 2039/39 
και του από 18.8.1941 Καν. Δ/τος. 

Άρθρο 6 

Οικονομική διαχείριση 

1. Η οικονομική διαχείριση του Ιδρύματος περιλαμβάνει ετήσια πε¬ 
ρίοδο η οποία αρχίζει από την 1η Ιανουάριου κάθε χρόνου και τελειώνει 
την 31η Δεκεμβρίου του ίδιου χρόνου. 

2. Η οικονομική διαχείριση του κληροδοτήματος ενεργείται βάσει 
προϋπολογισμών και απολογισμών εσόδων και εξόδων, που καταρτίζο¬ 
νται κάθε χρόνο από το Πρυτανικό Συμβούλιο του Πανεπιστημίου Ιωαν¬ 
νίνων και υποβάλλονται για έγκριση σύμφωνα με τις διατάξεις του άρ¬ 
θρου 101 και 102 του ΑΝ 2039/39 και του από 20.12.1939 σχετι¬ 
κού Β.Δ/τος (ΦΕΚ 552/22.12.39 τ.Α'). 

3. Στον προϋπολογισμό κάθε χρόνο πρέπει να αναγράφονται όλα τα 
από την περιουσία του Κληροδοτήματος τακτικά ή έκτακτα έσοδα και 
τα για τη διαχείριση και λειτουργία και εκπλήρωση του σκοπού αυτού, 
έξοδα. 

4. Όλες οι εισπράξεις και πληρωμές ενεργούνται μέσω των πιστωτι¬ 
κών ιδρυμάτων, που αναγράφονται στο άρθρο 73 του ΑΝ 2039/39. 


Άρθρο 4 

Διαδικασία εκτέλεσης του σκοπού 

/*·» 

1. Αιτήσεις για τη χορήγηση υποτροφιών, δικαιούνται να υποβάλουν 
φοιτητές όλων των σχολών του Πανεπιστημίου Ιωαννίνων. 

2. Για να τύχει φοιτητής υποτροφίας, πρέπει να υποβάλει στην επι¬ 
τροπή του άρθρου 3 τα απαραίτητα δικαιολογητικά, από τα οποία να 
προκύπτει η επίδοση που έχει στις σπουδές του και ότι στερείται των 
αναγκαίων πόρων για τη συνέχιση αυτών. 

Τα δικαιολογητικά αυτά πρέπει να είναι τα κατωτέρω: 

α) Πιστοποιητικό του Τμήματος που φοιτούν για την επίδοση στις 
σπουδές τους και ειδικά για τους πρωτοετείς, το δελτίο συνολικής βαθ¬ 
μολογίας εισαγωγής κατά τις Γ ενικές Εξετάσεις στο Πανεπιστήμιο και 
τίτλο απόλυσης σχολείου Β/θμιας Εκπ/σης με μέσο όρο βαθμολογίας 
τουλάχιστον «πολύ καλά». 

. β) Πιστοποιητικό οικονομικής αδυναμίας της αρμόδιας Νομαρχίας 
αυτού και των γονέων του (Ν.Δ. 57/73). 

γ) Πιστοποιητικό γέννησης. 

δ) Υπεύθυνη δήλωση ότι δεν παίρνει άλλη υποτροφία. 

ε) Πιστοποιητικό ποινικού μητρώου. 

Άρθρο 5 

Επιλογή και ανακήρυξη υποτρόφων 
Χορήγηση υποτροφιών 

1. Το Πρυτανικό Συμβούλιο του Πανεπιστημίου Ιωαννίνων, μετά την 
έγκριση του προϋπολογισμού του κληροδοτήματος κάθε χρόνο, με σχε¬ 
τική προκήρυξή του, περίληψη της οποίας δημοσιεύεται σε δύο εφημερί¬ 
δες των Ιωαννίνων και Αθηνών, τοιχοκολλείται σε όλες τις Σχολές του 
Πανεπιστημίου και κοινοποιείται στα προεδρεία των φοιτητικών συλλό¬ 
γων, καλεί τους ενδιαφερομένους να υποβάλουν τα σχετικά δικαιολογη- 
τικά, μέσα σε ορισμένα χρονικά περιθώρια. 

2. Η τελική επιλογή γίνεται χωρίς διαγωνισμό από το Πρυτανικό 
Συμβούλιο, το οποίο με πράξη του που τοιχοκολλείται στο Πανεπιστή¬ 
μιο Ιωαννίνων ανακηρύσσει τους υποτρόφους. 

Για την τοιχοκόλληση τηρείται πρακτικό. 

. 3. Εντός δέκα ημερών από της κατά την προηγούμενη παράγραφο 
τοιχοκόλλησης μπορούν οι ενδιαφερόμενοι να υποβάλουν ένσταση κατά 
της επιλογής, σύμφωνα με τις διατάξεις του άρθρου 33 'του από 
18.8.41 Κανονιστικού Διατάγματος (ΦΕΚ 286/23.8.1941 τ.Α'). 

4. Το ποσό της υποτροφίας που πρέπει να είναι ικανοποιητικό, για 
την αντιμετώπιση των αναγκών διαβίωσης και συνέχισης των σπουδών 
του υποτρόφου και ο αριθμός των δικαιούμενων προτείνεται, ανάλογα 
με τα έσοδα του κληροδοτήματος, από την επιτροπή του άρθρου 3 και 
σύμφωνα με τις διατάξεις των αρθ. 5, 4 ΑΝ 2039/39 και 28 του από 
18.8.1941 σχετικού Καν. Δ/τος. Το ποσό αυτό κατατίθεται στο όνομα 


Άρθρο .7 

Βιβλία και Στοιχεία 

1. Από το Κληροδότημα τηρούνται υποχρεωτικά τα παρακάτω βι¬ 
βλία και στοιχεία: 

α) Βιβλίο λογιστικής παρακολούθησης στο οποίο καταχωρούνται με 
χρονολογική σειρά όλα τα κατά τη διάρκεια της χρήσης έσοδα και 
έξοδα. 

β) Βιβλίο υποτρόφων στο οποίο καταχωρίζονται τα ονόματα των 
υποτρόφων, η σχολή που φοιτούν, ο χρόνος και το ποσό της υποτροφίας 
κάθε υποτρόφου και τα λοιπά στοιχεία, τα οποία ορίζονται από τις δια¬ 
τάξεις του άρθρου 34 του από 18.8.1941 Καν. Δ/τος. 

γ) Στελέχη αριθμημένων διπλότυπων αποδείξεων είσπραξης και 
ενταλμάτων πληρωμής θεωρημένων από πρόσωπο που ορίζεται από το 
Πρυτανικό Συμβούλιο. 

δ) Ως βιβλία πρωτοκόλλου αλληλογραφίας και πρακτικών συνεδριά¬ 
σεων της διοίκησης του κεφαλαίου τούτου αυτοτελούς διαχείρισης, χρη¬ 
σιμοποιούνται τα αντίστοιχα βιβλία του Πανεπιστημίου Ιωαννίνων. 

2. Εκτός από τα ανωτέρω βιβλία και στοιχεία το Πανεπιστήμιο Ιω¬ 
αννίνων μπορεί να αποφασίσει την τήρηση και άλλων βιβλίων και στοι¬ 
χείων, που κρίνονται απαραίτητα, για την παρακολούθηση της διαχείρι¬ 
σης της περιουσίας του Κληροδοτήματος και της εκτέλεσης του σκοπού 
του. 

Άρθρο 8 

Τροποποίηση Οργανισμού 

Ο οργανισμός αυτός μπορεί να τροποποιηθεί ή να συμπληρωθεί με 
Π.Δ/γμα, σύμφωνα με τις διατάξεις των άρθρων 110 και 119 του 
Αστικού Κώδικα, και τις διατάξεις του άρθρου 98 του ΑΝ 2039/39, 
μετά από πρόταση του Πρυτανικού Συμβουλίου του Πανεπιστημίου Ιω¬ 
αννίνων. 

Στους Υπουργούς Οικονομικών και Εθνικής Παιδείας και Θρησκευ¬ 
μάτων αναθέτουμε τη δημοσίευση και εκτέλεση του παρόντος διατάγ- 
ματος. 

Αθήνα, 6 Οκτωβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΔΗΜ. ΤΣΟΒΟΛΑΣ ΓΙΩΡΓΟΣ ΠΑΠΑΝΔΡΕΟΥ 

-Αριθ. 32330- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 89664/ΙΙΙ-10Γ (2) 

Απαλλαγή από την υποχρέωση προσκόμισης αποδεικτικού ενημερότη¬ 
τας της Εταιρείας «ΛΑΡΚΟ Α.Ε.». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 9 και 10 του Ν. 2097/1952 «περί ρυθ- 
μίσεως ειδικών τινών περιπτώσεων εφαρμογής του Νόμου περί εισπρά- 
ξεως Δημοσίων Εσόδων και άλλων τινών διατάξεων». 

2. Την απόφασή μας 247793/1956 «περί αποδεικτικού ενημερότη¬ 
τας των προς το Δημόσιο Χρεών», όπως τροποποιήθηκε και συμπληρώ¬ 
θηκε μεταγενέστερα. 

3. Το γεγονός ότι η Εταιρεία «Ανώνυμη Ελληνική Μεταλλευτική και 
Μεταλλουργική Εταιρεία Λαρύμνης ΛΑΡΚΟ ΑΕ» έχει τεθεί υπό ειδική 
εκκαθάριση, σύμφωνα με τις διατάξεις του άρθρου 9 του Ν. 1386/ 
1983. 

4. Το 1922/5.10.88 αίτημα του εκκαθαριστή της παραπάνω εται¬ 
ρείας, για απαλλαγή από την υποχρέωση προσκόμισης αποδεικτικού 
ενημερότητας για τα χρέη της προς το Δημόσιο, προς διευκόλυνση του 
έργου της εκκαθάρισης. 

5. Την απόφαση του Πρωθυπουργού και του Τπουργού Οικ/κών 
6424/30.6.88 (ΦΕΚ 451 Β') με την οποία εκχωρούνται αρμοδιότη¬ 
τες στον Υφυπουργό Οικ/κών, αποφασίζουμε: 

Απαλλάσσουμε μέχρι 30 Νοεμβρίου 1988 την υπό ειδική εκκαθά¬ 
ριση εταιρεία «Ανώνυμη Ελληνική Μεταλλευτική και Μεταλλουργική 
Εταιρεία Λαρύμνης ΛΑΡΚΟ ΑΕ» από την υποχρέωση προσκόμισης 
αποδεικτικού ενημερότητας για τα χρέη της προς το Δημόσιο όπου αυτό 
απαιτείται. 


Καταβολή μέρους των δεδουλευμένων αποδοχών και αποζημιώσεων 
στους μισθωτούς της επιχ/σης «ΕΛΛΗΝΙΣ Α.Ε.» που πτώχευσε. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου «περί καταβολής υπό του Οργανι¬ 
σμού Απασχολήσεως Εργατικού Δυναμικού, δεδουλευμένων αποδοχών 
και αποζημιώσεων εις μισθωτούς κ.λπ». 

2. Την αριθμ. 3338/88 γνωμοδότηση του Δ.Σ. του ΟΑΕΔ (αριθμ. 
συνεδρίασης 321/11.10.88) που μας υποβλήθηκε με το αριθμ. 
115609/13.10.88 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει, έκδηλη οικονομική αδυνα¬ 
μία της επιχ/σης «ΕλΛΗΝΙΣ Α.Ε.», αποφασίζουμε: 

Εγκρίνουμε την καταβολή από τον ΟΑΕΔ στον καθένα από τους 7 5 
μισθωτούς της επιχ/σης «ΕΛΛΗΝΙΣ Α.Ε.» που πτώχευσε: 

α) μέρους των δεδουλευμένων αποδοχών τους από 21/6-30.9.88 
και μέχρι του ποσού των τριάντα οκτώ χιλιάδων (38.000) δρχ. συνολι¬ 
κού ύψους δύο εκατομμυρίων οκτακόσιων πενήντα χιλιάδων δρχ. 
(2.850.000), 

β) μέρους των αποζήμιώσεων και μέχρι του ποσού των τριάντα δυο 
χιλιάδων (32.000) δρχ. συνολικού ύψους δύο εκατομμυρίων τετρακο- 
σίων χιλιάδων (2.400.000) δρχ. 

Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 14 Οκτωβρίου 1988 

, Ο ΥΠΟΥΡΓΟΣ 

Γ. ΓΕΝΝΗΜΑΤΑ! 

- +- 


Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 13 Οκτωβρίου 1988 

Ο ΥΦΥΠΟΥΡΓΟΣ 


Αριθ. 101826 (5) 

Έξοδα παραστάσεως Προέδρου Δ.Σ. Οργανισμού Εργατικής Εστίας. 


Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 


ΗΛΙΑΣ ΠΑΠΑΗΛΙΑΣ 
-♦- 

Αριθ. 362948 (3) 

Τροποποίηση της αριθμ. 240174/18.1.88 απόφασης Υπουργ. Γεωρ- 

γίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Την αριθ. 344725/12.8.87/ΦΕΚ437/τ.Β/19.8.87 απόφαση 
του Υπουργού Γεωργίας «περί μεταβιβάσεως αρμοδιοτήτων». 

2. Την αριθ. 240174/18.1.88 απόφασή μας (ΦΕΚ 23/τ.Β/ 
28.1.88) με την οποία καθορίσθηκαν τα ανώτατα όρια ημερών κίνησης 
εκτός έδρας μισθωτών Ιδ. Δικαίου Υπουργείου Γεωργίας. 

3. Το από 30.9.1988 Υπηρεσιακό Σημείωμα της Δ/νσης Εκμηχά¬ 
νισης Γεωργίας και Εκμετάλλευσης Μηχανικού Εξοπλισμού, με το 
οποίο συμφωνεί για την αύξηση ημερών εκτός έδρας ενός (ΐ) Γεωλόγου 
και ενός (1) εργάτη με σχέση εργασίας Ιδ. Δικαίου της Δ/νσης Εγγείων 
Βελτιώσεων Αρκαδίας, από εξήντα (60) σε ενενήντα (90) ημέρες και 
από τριάντα (30) σε εξήντα (60) ημέρες αντίστοιχα,,για τον τρέχοντα 
χρόνο, λόγω υπηρεσιακών αναγκών, αποφασίζουμε: 

Τροποποιούμε την αριθ. 240174/18.1.88 απόφασή μας και καθο¬ 
ρίζουμε το ανώτατο όριο κίνησης εκτός έδρας ενός (1) Γεωλόγου και 
ενός (1) εργάτη με σχέση εργασίας Ιδ. Δικαίου, της Δ/νσης Εγγείων 
Βελτιώσεων Αρκαδίας, από εξήντα (60) σε ενενήντα (90) ημέρες και 
από τριάντα (30) και σε εξήντα (60) ημέρες αντίστοιχα, για τον τρέχο¬ 
ντα χρόνο, λόγω υπηρεσιακών αναγκών. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 12 Οκτωβρίου 1988 

• Ο Γεν. Γραμματέας 
ΠΑΝ. ΑΛΕΞΟΠΟΥ \ΟΣ 


Έχοντας υπόψη: 

1. Τις διατάξεις του άρθρου 3 του Ν. 3467/55 «περί τροποποιήσεως 
και συμπληρώσεως της περί Εργατικής Εστίας Νομοθεσίας». 

2. Την αναφορά αριθ. 7982/13.10.88 του Οργανισμού Εργατικής 
Εστίας, με την οποία μας υποβλήθηκε για έγκριση η από 12.10.88 
απόφαση του Διοικητικού Συμβουλίου του, αποφασίζουμε: 

Εγκρίνουμε την απόφαση που έλαβε το Διοικητικό Συμβούλιο του 
Οργανισμού Εργατικής Εστίας κατά τη συνεδρίαση αυτού της 
12.10.88 και καθορίζουμε τα έξοδα παραστάσεως του Προέδρου του 
Δ.Σ. του ανωτέρω Οργανισμού σε εκατόν πενήντα χιλιάδες δρχ. 
(150.000) το μήνα. 

Η απόφαση αυτή, που ισχύει από 1ης Νοεμβρίου 1988 να δημοσιευ- 
θεί στην Εφημερίδα της Κυβερνήσεως. 

Αθήνα, 14 Οκτωβρίου 1988 

Ο Γενικός Γραμματέας 
ΠΕΤΡΟΣ ΜΩΡΑΛΗΣ 

- ♦- 

Αριθ. Α3β/οικ. 14963 (6) 

Τροποποίηση της αρ. Α3β/οικ. 19299/7.11.86 απόφασης «αναμόρ¬ 
φωση του οργανισμού του Σπηλιοπούλειου Νοσ/μείου Αθηνών «Η 
ΑΓΙΑ ΕΛΕΝΗ» (ΦΕΚ 896/Β/86). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 1, 2, 3 και 4 του άρθρου 10 του Ν. 
1397/83 «Εθνικό Σύστημα Υγείας» (ΦΕΚ 143/Α/83). 

2. Τις διατάξεις του Π.Δ/τος 87/86 «Ενιαίο πλαίσιο οργάνωσης 
των Νοσοκομείων» (ΦΕΚ 32/Α/86). 

3. Τις αρ. 12/87 και 8/88 αποφάσεις του Διοικητικού Συμβουλίου 

του Παθολογικού Νοσοκομείου Αθηνών'’«ΣΠΗΛΙΟΠΟΥΛΕΙΟ ΑΓΙΑ 
ΕΛΕΝΗ», αποφασίζουμε: ' ' 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Η αρ. Α3β/οικ. 19299/7.11.86 απόφαση «Αναμόρφωση του οργα¬ 
νισμού του ΣΠΗΛΙΟΠΟΪΛΕΙΟΤ ΝΟΣΟΚΟΜΕΙΟΥ ΑΘΗΝΩΝ 
«ΑΓΙΑ ΕΛΕΝΗ» (ΦΕΚ 896/Β/86) τροποποιείται και συμπληρώνεται 
όπως παρακάτω: 

Άρθρο 2 

Το άρθρο 13 αντικαθίσταται ως εξής: 

Άρθρο 13 

Στελέχωση Διοικητικής Υπηρεσίας 

Η Διοικητική Υπηρεσία στελεχώνεται από προσωπικό των παρα¬ 
κάτω κατά κατηγορία κλάδων, σε καθένα από τους οποίους συνιστώ- 
νται οι αντίστοιχα οριζόμενες θέσεις: 

Ά ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ 
Δύο (2) θέσεις. 

ΚΛΑΔΟΣ ΠΕ ΜΗΧΑΝΙΚΩΝ 
Μία (1) θέση. 

ΚΛΑΔΟΣ ΠΕ ΔΙΑΙΤΟΛΟΓΩΝ 
Μία (1) θέση. 

ΚΛΑΔΟΣ ΠΕ ΠΛΗΡΟΦΟΡΙΚΗΣ 
Μία (1) θέση. 

Β' ΚΑΤΗΓΟΡΙΑ ΤΕ 
ΚΛΑΔΟΣ ΤΕ ΛΟΓΙΣΤΙΚΗΣ 
Μία (1) θέση. 

ΚΛΑΔΟΣ ΤΕ ΔΙΟΙΚΗΣΗΣ ΝΟΣΟΚΟΜΕΙΩΝ 
Μία (1) θέση. 

ΚΛΑΔΟΣ ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 
Μία (1) θέση. 

ΚΛΑΔΟΣ ΤΕ ΙΑΤΡΙΚΩΝ ΕΡΓΑΣΤΗΡΙΩΝ (ΤΕΧΝΟΛΟΓΩΝ) 
Τέσσερις (4) θέσεις. 

ΚΛΑΔΟΣ ΤΕ ΡΑΔΙΟΛΟΓΙΑΣ - ΑΚΤΙΝΟΛΟΓΙΑΣ (ΧΕΙΡΙΣΤΩΝ - 
ΕΜΦΑΝΙΣΤΩΝ) 

Δύο (2) θέσεις. 

ΚΛΑΔΟΣ ΤΕ ΤΕΧΝΟΛΟΓΙΚΩΝ ΕΦΑΡΜΟΓΩΝ 
Μία (1) θέση Υπομηχανικού. 

Γ' ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ 
Πέντε (5) θέσεις. 

ΚΛΑΔΟΣ ΔΕ ΔΑΚΤΥΛΟΓΡΑΦΩΝ 
Μία (1) θέση. 

ΚΛΑΔΟΣ ΔΕ ΧΕΙΡΙΣΤΩΝ - ΕΜΦΑΝΙΣΤΩΝ 
Δύο (2) θέσεις. 

ΚΛΑΔΟΣ ΔΕ ΤΗΛΕΦΩΝΗΤΩΝ 
Μία (1) θέση. 

ΚΛΑΔΟΣ ΔΕ ΜΑΓΕΙΡΩΝ 
Μία (1) θέση. 

ΚΛΑΔΟΣ ΔΕ ΤΕΧΝΙΚΟΣ 
Έξι (6) θέσεις. 

Ο κλάδος αυτός περιλαμβάνει τις ειδικότητες: Ηλεκτροτεχνιτών, 
Υδραυλικών, Κτιστών, Ελαιοχρωματιστών, Ξυλουργών, Κοπτριών - 
Ραπτριών και άλλες συναφείς ειδικότητες, που οι θέσεις των κατανέμο- 
νται 

- Ηλεκτροτεχνιτών: Μία (1) θέση. 

- Υδραυλικών: Μία (1) θέση. 

- Κτιστών: Μία (1) θέση. 

- Ελαιοχρωματιστών: Μία (1) θέση. 

- Ξυλουργών: Μία (1) θέση. 

- Κοπτριών - Ραπτριών: Μία (1) θέση. 

Δ’ ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ 
Τρεις (3) θέσεις. 

Ο κλάδος αυτός περιλαμβάνει τις ειδικότητες: Κλητήρων, Θυρωρών 
που κατανέμονται: 

- Κλητήρων: μία (1) θέση. 

- Θυρωρών: Δύο (2) θέσεις. 

ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Δώδεκα (12) θέσεις. 

Ο κλάδος αυτός περιλαμβάνει τις ειδικότητες: Καθαριστών - τριών, 
Σιδερωτών - τριών, Βοηθού 1 κηπουρού. Το 1/2 των θέσεων του κλάδου 
αυτού κατανέμεται στις ειδικότητες: 

- Καθαριστών - τριών: Πέντε (5) θέσεις. 


- Σιδερωτών - τριών: Μία (1) θέση. 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

ΚΛΑΔΟΣ ΥΕ ΕΡΓΑΤΩΝ 

Δύο (2) θέσεις. 

ΚΛΑΔΟΣ ΥΕ ΦΥΛΑΚΩΝ - ΝΥΧΤΟΦΥΛΑΚΩΝ 

Τρεις (3) θέσεις. 

ΚΛΑΔΟΣ ΥΕ ΠΡΟΣΩΠΙΚΟΥ ΕΣΤΙΑΣΗΣ 

Επτά (7) θέσεις. 

Ο κλάδος αυτός περιλαμβάνει τις ειδικότητες: Τραπεζοκόμων, Βοη¬ 
θών μαγείρων. Πλυντών σκευών μαγειρείου. Το 1 /2 των θέσεων του 
κλάδου αυτού κατανέμεται στις ειδικότητες: 

- Τραπεζοκόμων: Τρεις (3) θέσεις. 

- Βοηθών μαγείρων: Μία (1) θέση. 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

Ε' ΘΕΣΕΙΣ ΜΕ ΜΙΣΘΟ ΕΝΤΟΛΗΣ 

Μία (1) θέση Δικηγόρου. 

Τα υπόλοιπα άρθρα μένουν ως έχουν. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Οκτωβρίου 1988 

Ο ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 
-+- 

Αριθ. Φ.29/2214 (7) 

Χορήγηση από το ΤΑΙΣΥΤ του εξωϊδρυματικού επιδόματος της παρ. 1 
του άρθρου 42 του ν. 1140/1981. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 1 του άρθρου 42 του ν. 1140/1981 (ΦΕΚ 
68Α). 

2. Την αριθ. 471/7.7.88 απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων «Ανάθεση 
αρμοδιοτήτων στους Υφυπουργούς Υγείας, Πρόνοιας και Κοινωνικών 
Ασφαλίσεων» (ΦΕΚ 463/Β/7.7.88). 

3. Τη γνώμη του Δ.Σ. του Ταμείου Ασφάλισης Ιδιοκτητών Συντα¬ 
κτών και Υπαλλήλων Τύπου (ΤΑΙΣΥΤ) που διατυπώθηκε κατά τη 2/ 
12.1.88 συνεδρίασή του, αποφασίζουμε: 

1. Ασφαλισμένοι και συνταξιούχοι του Ταμείου Ασφάλισης Ιδιοκτη¬ 
τών Συντακτών και Υπαλλήλων Τύπου, που πάσχουν από παραπληγία 

- παραπάρεση, τετραπληγία - τετραπάρεση, κρινόμενοι από την Υγειο¬ 
νομική Επιτροπή του ΙΚΑ, που καθορίζεται με την Α.Π. Φ.7/οικ. 909/ 
3.7.81 απόφαση του Υπουργού Υγ. Πρ. και Κοιν. Ασφαλίσεων, ανίκα¬ 
νοι για κάθε βιοποριστική εργασία, δικαιούνται μηνιαίο εξωϊδρυματικό 
επίδομα, ίσο με το 20πλάσιο του εκάστοτε ισχύοντος κατωτάτου ημερο¬ 
μίσθιου ανειδίκευτου εργάτη, εφόσον: 

α) έχουν πραγματοποιήσει δύο (2) έτη ασφάλισης στο Ταμείο τα τε¬ 
λευταία τέσσερα (4) χρόνια τα αμέσως προηγούμενα εκείνου κατά το 
οποίο κατέστησαν ανίκανοι ή τέσσερα (4) έτη ασφάλισης συνολικά, οπο¬ 
τεδήποτε. 

β) οι συνταξιούχοι δεν δικαιούνται επιδόματος απόλυτης αναπηρίας. 

2. Το παραπάνω επίδομα δικαιούνται και τα κατά τη νομοθεσία του 
Ταμείου μέλη της οικογένειας του ασφαλισμένου ή συνταξιούχου εφόσον 
πληρούν τις προϋποθέσεις της προηγούμενης παραγράφου και το άμεσα 
ασφαλισμένο μέλος έχει την προϋπόθεση της παραπάνω Ια περίπτω¬ 
σης. 

3. Η καταβολή του επιδόματος αυτού αρχίζει από την ημέρα υποβο¬ 
λής της αίτησης από το δικαιούχο και πάντως όχι πριν από τη λήξη της 
επιδότησης του λόγω ασθένειας. 

4. Η χορήγηση του εξωϊδρυματικού επιδόματος αναστέλλεται μόνο 
σε περίπτωση νοσηλείας του δικαιούχου σε ιδρύματα ασυλιακής μορφής. 

5. Σε περίπτωση υπαγωγής του δικαιούχου, για τον Κλάδο σύντα¬ 
ξης, σε περισσότερους από ένα ασφαλιστικούς οργανισμούς αρμοδιότη¬ 
τας Υπουργείου Υγείας, Πρόνοιας και Κοινωνικών Ασφαλίσεων, εφαρ¬ 
μόζεται η Α.Π. Φ21/9 οικ. 3437/9.10.85 απόφαση του Υπουργού 
Υγείας, Πρόνοιας και Κοινωνικών Ασφαλίσεων. 

6. Συνταξιούχος του Ταμείου που παίρνει προσαύξηση λόγω απόλυ¬ 
της αναπηρίας και πάσχει από παραπληγία - παραπάρεση, τετραπληγία 

- τετραπάρεση, κριθεί δε ότι δικαιούται εξωϊδρυματικό επίδομα και η 
παραπάνω προσαύξηση υπολείπεται του επιδόματος αυτού, δικαιούται 

τη σχετική διαφορά επιπλέον της προσαύξησης για απόλυτη αναπηρία. 

7. Σε περίπτωση εργασίας του δικαιούχου εξωϊδρυματικού επιδόμα¬ 
τος, εφαρμόζονται οι διατάξεις της παρ. 4 του άρθρ. 21 του ν. 1469/ 
1984 όπως συμπληρώθηκε με την παρ. 6 του άρθρου 3 του ν. 1759/ 
1988. 

Ανάλογα εφαρμόζονται και οι διατάξεις της παρ. 5 του άρθρου 3 του 
ν. 1759/1988. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Οκτωβρίου 1988 

Ο ΥΦΥΠΟΥΡΓΟΣ 

Ν. ΡΙΖΟΓΙΑΜΜΗΣ 

- 4 - 

Αριθ. Α2α/οικ. 25688 (8) 

Προσωρινή πρόσληψη προσωπικού στο Β' Κρατικό Παιδικό Σταθμό Γα¬ 
λατσίου. 

Ο ΥΠΟΥΡΓΟΣ ΥΓΕΙΑΣ. ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: α) του άρθρου 5 Κεφ. Β' του Ν. 993/79. 

β) Του άρθρου 9 του Ν. 1476/84. 

2. Την απόφαση του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων αριθ. 471/88 (ΦΕΚ 463/88 τ.Β'). 

3. Την πράξη του Υπουργού Προεδρίας της Κυβέρνησης αριθ. 213/ 
11.5:87. 

4. Το απόσπασμα πρακτικού της αριθ. 10/31.5.88 συνεδρίασης του 
Δ.Σ. του Β' Κ.Π.Σ. Γαλατσίου. 

5. Το έγγραφο του σταθμού αριθ. 126/7.6.88. 

6. Τις επείγουσες και απρόβλεπτες ανάγκες. 

7. Το γεγονός ότι οι ανάγκες αυτές δεν μπορούν να καλυφθούν με το 
προσωπικό που υπηρετεί ή με απόσπαση, αποφασίζουμε: 

1. Ορίζουμε τον αριθμό του αναγκαιούντος προσωπικού για πρόσ¬ 
ληψη στο Β' Κρατικό Παιδικό Σταθμό Γαλατσίου σε μία (1) υπάλληλο 
γενικών καθηκόντων και εγκρίνουμε την αριθ. 10/31.5.88 απόφαση 
του Διοικητικού Συμβουλίου του Σταθμού για την προσωρινή πρόσληψη 
της Παναγιώτας Τσιάντη, από 16.6.88 και για χρονικό διάστημα μέ¬ 
χρι οκτώ (8) μήνες, με σχέση εργασίας Ιδιωτικού Δικαίου για την αντι¬ 
μετώπιση επειγουσών υπηρεσιακών αναγκών και τον όρο να υπάρχει 
σχετική πίστωση στον προϋπολογισμό του σταθμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Σεπτεμβρίου 1988 

Ο ΥΦΥΠΟΥΡΓΟΣ 

ΧΡ. ΟΙΚΟΝΟΜΟΥ 
- Φ- 

Αριθ. 23777/1988 (9) 

Τροποποίηση της 33397/1983 απόφασης της Ολομέλειας «Για τη 

διαίρεση και αρμοδιότητα των Υπηρεσιών και Διευθύνσεων του Ελε¬ 
γκτικού Συνεδρίου». 

ΤΟ ΕΛΕΓΚΤΙΚΟ ΣΥΝΕΔΡΙΟ 

ΟΛΟΜΕΛΕΙΑ 

Αποτελούμενο από τους: Νικόλαο Θέμελη, Πρόεδρο, Αθανάσιο 
Αδριανό, Νικόλαο Παπαγιαννίδη, Νικόλαο Κόντο, Αντιπροέδρους, Ιω¬ 
άννη Καρατζά, Αναστάσιο Γκόνη, Νικήτα Νικητάκη, Δημήτριο Ματσι- 
ώτα, Ιωάννη Ντελάκη, Στυλιανό Χριστονάκη, Απόστολο Μπότσο, Χα¬ 
ράλαμπο Ψυρρή, Κων/νο Παπαδόπουλο και Πέτρο Δημητρακόπουλο, 
Συμβούλους, με την παρουσία του Γενικού Επιτρόπου της Επικράτειας 
Πλούταρχου Καρρά και του Γραμματέα αυτού Λεωνίδα Γιάτση. 

Συνεδρίασε στο κατάστημά του στις 5 Οκτωβρίου 1988 και αφού 
έλαβε υπόψη: 

1. Τα άρθρα 4, 5, 6, 12, 13, 14, 15, 19, 22, 77,81 και 82 του Π. 

Δ/τος 774/1980. ■ 

2. Τη σχετική εισήγηση του Εισηγητή Συμβούλου Αναστ. Γκόνη. 

3. · Τις ανάγκες της Υπηρεσίας, αποφασίζει: 

Τροποποιεί την 33397/1983 απόφασή του, όπως αυτή συμπληρώ¬ 


θηκε με τις 32593/1984, 31381/1985, 4710 και 14276/1988 
όμοιες, ως εξής: 

Ά. .,... 


Β'. 


Άρθρο 1 

Διαίρεση σε υπηρεσίες, Διευθύνσεις και ανεξάρτητα Γραφεία 


α) Στη Γραμματεία του Γενικού Επιτρόπου της Επικράτειας, που 
αποτελείται από μία (1) Διεύθυνση (σχετική η αριθμ. 25762/ 
22.10.1987 Κοινή απόφαση Υπουργού Προεδρίας της Κυβέρνησης 
και Δικαιοσύνης - ΦΕΚ 713/Β/87). 

β) ... 

κ) '.'. '.'. 1 ’. ’.'.'.'. '.'.'.1'. '. 1 11 ’. '.'.'. '.'.'.'. ·. ’. 1 ’.'.'. '.'.'.'. '. 1'. '. '. ’. '. 

Άρθρο 2 

Διαίρεση Υπηρεσιών και’ Διευθύνσεων σε Τμήματα 


Η Γραμματεία του Γενικού Επιτρόπου της Επικράτειας διαιρείται σε 
τρία (3) Τμήματα. 


Η 1η Διεύθυνση διαιρείται 

σε 

επτά ' 

(7) 

Τμήματα 

Η 2η 

)» 

» 

» 

τρία 

( 3 ) 

» 

Η 3η 

» 

» 

» 

δύο 

(2) 

» 

Η 4η 

» 

» 

» 

δύο 

(2) 

» 

Η 5η 

» 

» 

» 

δύο 

(2) 

» 

Η 6η 

» 

» 

» 

τρία 

( 3 ) 

» 

Η 7η 

» 

» 

» 

δύο 

(2) 

» 

Η 8η 

» 

» 

» 

πέντε 

(5) 

» 

Η 9η 

» 

» 

» 

τέσσερα 

(4) 

» 

Η 10η 

» 

» 

» 

■ τρία 

( 3 ) 

» 

Η 11η 

» 

» 

» 

δύο 

(2) 

·» 


Στα Γραφεία α) Παρέδρου στο Ταχυδρομικό Ταμιευτήριο και β) Ο 
και Μ, προΐσταται Ελεγκτής με 5ο ή 4ο βαθμό. 

Η Γραμματεία (που αντιστοιχεί σε Διεύθυνση) περιλαμβάνει: ■ 
α) Τις Γραμματείες των τριών (3) Δικαστικών Τμημάτων, δηλαδή 
των I, II και III Τμήματος, που αντιστοιχούν σε Τμήματα, 
β) Τις Γραμματείες των Α', Β' και Γ' Κλιμακίων, 
γ) Τα γραφεία Αναιρέσεων και Πρωτοκόλλου - Διεκπεραίωσης και 
δ) Τη βιβλιοθήκη. 

Άρθρο 3 

Αρμοδιότητες Υπηρεσιών, Διευθύνσεων (κατά Τμήματα) και Ανε¬ 
ξαρτήτων Γ ραφείων. 

1 .. 

2 . 


19. Η αρμοδιότητα της Γραμματείας του Γενικού Επιτρόπου της 
Επικράτειας είναι η εξής: 

1) Τμήμα Α': Μελέτη και εισήγηση επί υποθέσεων αρμοδιότητας του 
I Τμήματος του Ελεγκτικού Συνεδρίου. 

Μελέτη και εισήγηση επί αιτήσεων καταλογισμού ενώπιον του I 
Τμήματος. 

Μελέτη και σύνταξη εισηγήσεων επί ενστάσεων του Α' Κλιμακίου. 

Μελέτη αποφάσεων του I Τμήματος και των πράξεων των Κλιμα¬ 
κίων, προς άσκηση ενδίκων μέσων κατ’ αυτών και σύνταξη σχετικών ει¬ 
σηγήσεων. 

Μελέτη θεμάτων των άρθρων 15 παράγρ. 10, 32 παράγρ. 6 εδ. β' 
του Οργανισμού του Ελεγκτικού Συνεδρίου (Π.Δ. 774/80) και του άρ¬ 
θρου 135 παράγρ. 2 και 3 του Π.Δ. 1225/81 (304Α) και σύνταξη 
σχετικών εισηγήσεων. 

2. Τμήμα Β': Μελέτη και εισήγηση επί υποθέσεων της Ολομέλειας. 

Μελέτη και σύνταξη εισηγήσεων επί υποθέσεων αρμοδιότητας του II 

Τμήματος του Ελεγκτικού Συνεδρίου. 

Μελέτη των αποφάσεων του II Τμήματος προς άσκηση ενδίκων μέ¬ 
σων κατ’ αυτών και σύνταξη σχετικών εισηγήσεων. 

3. Τμήμα Γ': Μελέτη και εισήγηση επί υποθέσεων αρμοδιότητας του 
III Τμήματος του Ελεγκτικού Συνεδρίου. 

Μελέτη των αποφάσεων του III Τμήματος, προς άσκηση ενδίκων μέ¬ 
σων κατ’ αυτών και σύνταξη σχετικών εισηγήσεων. . 

Μελέτη των πράξεων ή αποφάσεων των αρμοδίων οργάνων του 
Γ.Λ.Κ. ή των Ν.Π.Δ.Δ., των σχετικών με τον κανονισμό συντάξεων και 

εισήγηση ως προς την άσκηση ενδίκων μέσων κατ’ αυτών. 

Οι οργανικές θέσεις της Υπηρεσίας του Γενικού Επιτρόπου της Επι¬ 
κράτειας, ορίζονται ως εξής: 1 θέση κατηγορίας ΠΕ, ως Προϊσταμένου 
Γραμματείας (Δ/ντής), 3 θέσεις κατηγορίας ΠΕ, ως Προϊσταμένων 
Τμημάτων, 7 θέσεις κατηγορίας ΠΕ, 2 θέσεις κατηγορίας ΔΕ και 1 
θέση κατηγορίας ΥΕ. 

Άρθρο 4 


Άρθρο 5 


Άρθρο 6 


Άρθρο 7. 


Άρθρο 8 


Άρθρο 9 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Οκτωβρίου 1988 

Ο Πρόεδρος Ο Γραμματέας 

ΝΙΚΟΛΑΟΣ ΘΕΜΕΛΗΣ ΛΕΩΝΙΔΑΣ ΓΙΑΤΣΗΣ 

-♦- 

Αριθ. 2324.11/1/88 (10) 

Κύρωση Ειδικής Συλλογικής Σύμβασης Εργασίας πληρωμάτων Ρυ¬ 
μουλκών και λοιπών ελικοκινήτων μέσων του ΟΛΠ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του Α.Ν. 3276/1944 «περί Συλλογι¬ 
κών Συμβάσεων εν τη ναυτική εργασία», όπως έχει τροποποιηθεί και 
ισχύει σήμερα. 

2. Το αριθ. 23750/6139/11.10.88 έγγραφο του ΟΛΠ με το οποίο 
υποβλήθηκε για κύρωση η από 11 Οκτωβρίου 1988 Ειδική Συλλογική 
Σύμβαση Εργασίας πληρωμάτων Ρυμουλκών και λοιπών ελικοκινήτων 
μέσων του ΟΛΠ, αποφασίζουμε: 

1. Την κύρωση της Ειδικής Συλλογικής Σύμβασης Εργασίας πλη¬ 
ρωμάτων Ρυμουλκών και λοιπών ελικοκινήτων μέσων του Οργανισμού 
Λιμένος Πειραιώς (ΟΛΠ), το κείμενο της οποίας υπογράφηκε στις 11 
Οκτωβρίου 1988 από τους νόμιμους εκπροσώπόυς του Οργανισμού Λι¬ 
μένος Πειραιώς (ΟΛΠ) και του «Σωματείου Προσωπικού Ρυμουλκών 
και λοιπών ελικοκινήτων μέσων του ΟΛΠ». 

2. Η ισχύς της Ειδικής Συλλογικής Σύμβασης που κυρώνεται με την 
απόφαση αυτή αρχίζει από την 1η Ιανουάριου 1988. 

Η απόφαση αυτή και η Ειδική Συλλογική Σύμβαση την οποία κυ¬ 
ρώνει, να δημοσιευθούν στην Εφημερίδα της Κυβερνήσεως. 

Πειραιάς, 17 Οκτωβρίου 1988 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΙΜΝΟΠΟΥΛΟΣ 


ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Περί των όρων αμοιβής και εργασίας των απασχολουμένων με σχέση 
εργασίας ιδιωτικού δικαίου μελών του Σωματείου «Προσωπικό Ρυ¬ 
μουλκών και λοιπών ελικοκινήτων μέσων του Ο.Λ.Π.» για το έτος 
1988. 

Στον Πειραιά σήμερα στις 11 Οκτωβρίου 1988 οι υπογεγραμμέ¬ 
νοι: 

α) Γεώργιος Κλαυδιανός, Προϊστάμενος Υπηρεσιών Ο.Λ.Π., που 
ενεργεί ως κοινός εκπρόσωπος των Υπουργών Οικονομικών και Εμπο¬ 
ρικής Ναυτιλίας, σύμφωνα με την αριθ. πρωτ. 20310/11369/ 
17.5.1988 απόφασή τους και 

β) Ιωάννης Γραμματικός και Γ. Ζαχαριαδάκης, Πρόεδρος και Γενι¬ 
κός Γραμματέας αντίστοιχα του Σωματείου «Προσωπικό Ρυμουλκών 
και λοιπών ελικοκινήτων μέσων του Ο.Λ.Π.», νόμιμα εξουσιοδοτημέ¬ 
νοι, δυνάμει του από 9.10.1988 πρακτικού συνεδρίασης του Διοικητι¬ 


κού Συμβουλίου της παραπάνω Συνδικαλιστικής Οργάνωσης, συνομο¬ 
λογήσαμε και συναποφασίσαμε τη σύνταξη και υπογραφή της παρούσας 
Ειδικής Συλλογικής Σύμβασης Εργασίας, η οποία έχει ως κατωτέρω: 

Άρθρο 1 

Στην παρούσα Ειδική Συλλογική Σύμβαση Εργασίας υπάγονται τα 
μέλη του συμβαλλόμενου σωματείου. 

Άρθρο 2 

Από 1ης Ιανουάριου 1988, για τον υπολογισμό της Αυτόματης Τι¬ 
μαριθμικής Αναπροσαρμογής (Α.Τ.Α.) που καθιερώθηκε με την από 
26.7.1982 Ε.Σ.Σ.Ε. το ποσοστό μεταβολής του δείκτη τιμών κατανα¬ 
λωτή θα κλιμακώνεται ανάλογα με το ύψος των μηνιαίων αποδοχών 
των μισθωτών ως εξής: 

α) Για αποδοχές μέχρι 60.000 δρχ. θα υπολογίζεται ολόκληρο το 
ποσοστό μεταβολής του δείκτη τιμών καταναλωτή (Δ.Τ.Κ.). 

β) Για αποδοχές από 60.001 δρχ. μέχρι 75.000 δρχ. θα υπολογίζε¬ 
ται το μισό του ποσοστού μεταβολής του δείκτη τιμών καταναλωτή 
(Δ.Τ.Κ.). 

γ) Για αποδοχές από 75.001 δρχ. μέχρι 100.000 δρχ. θα υπολογί¬ 
ζεται το ένα τέταρτο (1/4) του ποσοστού μεταβολής του δείκτη τιμών 
καταναλωτή (Δ.Τ.Κ.). <} 

δ) Για αποδοχές πέρα από τις 100.000 δρχ. δεν θα δίνεται καμιά τι¬ 
μαριθμική αναπροσαρμογή. 

Από τα δύο τελευταία κλιμάκια (60.000 δρχ. - 75.000 δρχ. καΓ 
75.001 δρχ. - 100.000 δρχ.) η Α.Τ.Α. θα καταβάλλεται μετά την 
αφαίρεση του εισαγόμενου πληθωρισμού. 

Ο εισαγόμενος πληθωρισμός θα υπολογίζεται με βάση τη μεταβολή 
του Δείκτη Τιμών Χονδρικής Πώλησης του προηγούμενου τετραμήνου. 

Άρθρο 3 

1. Το επίδομα ειδικών συνθηκών που προβλέπεται από την παρ. 2 
του άρθρου 3 της από 4.8.1980 Ε.Σ.Σ.Ε. εξακολουθεί να χορηγείται 
με τις ίδιες προϋποθέσεις, αυξάνεται όμως το ποσοστό από 20% σε 
25% από 1.1.1988. 

2. Το επίδομα τριετιών που προβλέπεται από το άρθρο 6 της από 
26.7.1982 Ε.Σ.Σ.Ε. εξακολουθεί να χορηγείται με τις ίδιες προϋποθέ¬ 
σεις, αυξάνεται όμως το ποσοστό της δεύτερης και τρίτης τριετίας κατά 
1 % (διαμορφώνεται σε 7% το ποσοστό της δεύτερης και τρίτης τριε¬ 
τίας) και χορηγείται άλλη μία τριετία με ποσοστό 6%. 

Η κλίμακα των τριετιών διαμορφώνεται ως εξής: 


α) Προϋπηρεσία μιας 

3/ετίας 

ποσοστό 

10% 

β) 

6/ετίας 

» 

17% 

γ) » 

9/ετίας 

» 

24% 

δ) 

12/ετίας 

» 

30% 

ε) » 

15/ετίας 

» 

36% 

στ) » 

18/ετίας 

» 

42% 

ζ) 

21/ετίας 

» 

48% 

η) 

24/ετίας 

» 

54% 

θ) 

27/ετίας 

» 

60% 


3. Δίνεται προθεσμία τριών μηνών από την ημερομηνία δημοσίευσης 
της παρούσας Ε.Σ.Σ.Ε. για την κατάθεση των απαιτούμενων δικαιολο- 
γητικών (βιβλιάριο ενσήμων επίσημου ασφαλιστικού φορέα) στην αρμό¬ 
δια υπηρεσία του Ο.Λ.Π., για αναγνώριση προϋπηρεσίας μέχρι έξι (6) 
χρόνια. 

4. Η προσαύξηση εκ ποσοστού 15% επί των δώρων Χριστουγέννων 
και Πάσχα, αποδοχών αδεϊας και επιδόματος αδείας, η οποία καλύπτει 
τυχόν νυχτερινή εργασία ή εργασία Κυριακών και εξαιρετέων ημερών ή 
τυχόν άλλη έκτακτη παροχή, θα υπολογίζεται επί του βασικού μηνιαίου 
μισθού μετά των συντρεχόντων επιδομάτων τριετιών, ειδικών συνθη¬ 
κών εργασίας και γάμου, καθώς και επί του διορθωτικού ποσού και της 
Α.Τ.Α. (όπως διαμορφώνεται κάθε φορά). 

5. Το εφάπαξ ημερήσιο επίδομα εκ δραχμών 30 (έκτακτη αποδοχή) 
που παρέχεται στους ναύτες υδροφόρων κατά τις ημέρες που ανεβαίνουν 
στα πλοία για τη σύνδεση ή αποσύνδεση των κανναβοσώλήνων υδροδό- 
τησης, αυξάνεται σε πενήντα (50) δραχμές και θα παρέχεται και στα 
πληρώματα των υδροφόρων. 

Άρθρο 4 

Κατά τα λοιπά εξακολουθούν να ισχύουν οι διατάξεις των προηγου¬ 
μένων Ε.Σ.Σ.Ε. που δεν τροποποιούνται με την παρούσα. 

Άρθρο 5 

Η ισχύς της παρούσας αρχίζει από 1ης Ιανουάριου 1988 εκτός αν 
διαφορετικά ορίζεται σ’ αυτή. 

ΟΙ ΣΥΜΒΑΛΛΟΜΕΝΟΙ 


Ο κοινός εκπρόσωπος των 
Υπουργών Οικ/κών και Εμπο¬ 
ρικής Ναυτιλίας 
ΓΕΩΡΓΙΟΣ ΚΛΑΥΔΙΑΝΟΣ 


Για το Σωματείο «Προσωπικό 
ρυμουλκών και λοιπών ελι- 
κοκινήτων μέσων του ΟΛΠ» 
Ο Πρόεδρος 

I. ΓΡΑΜΜΑΤΙΚΟΣ 
Ο Γεν. Γραμματέας 
Γ. ΖΑΧΑΡΙΑΔΑΚΗΣ 


Αριθ. 2324.17/1/88 ' (11) 

Κύρωση Ειδικής Συλλογικής Σύμβασης Εργασίας Πληρωμάτων Πλω¬ 
τών γερανών του ΟΛΠ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 


Έχοντας υπόψη: 

1. Τις διατάξεις του άρθρου 5 του Α.Ν. 3276/1944 «περί Συλλογι¬ 
κών Συμβάσεων εν τη ναυτική εργασία», όπως έχει τροποποιηθεί και 
ισχύει σήμερα. 

2. Το αριθ. 23750/6139/11.10.88 έγγραφο του ΟΛΠ με το οποίο 
υποβλήθηκε για κύρωση η από 10 Οκτωβρίου 1988 Ειδική Συλλογική 
Σύμβαση Εργασίας Πληρωμάτων πλωτών γερανών ΟΛΠ, αποφασί¬ 
ζουμε: 

1. Την κύρωση της Ειδικής Συλλογικής Σύμβασης Εργασίας πλη¬ 
ρωμάτων πλωτών γερανών του Οργανισμού Λιμένος Πειραιώς (ΟΛΠ), 
το κείμενο της οποίας υπογράφηκε στις 1θ Οκτωβρίου 1988 από τους 
νόμιμους εκπροσώπους του Οργανισμού Λιμένος Πειραιώς (ΟΛΠ) και 
του «Σωματείου Πληρωμάτων πλωτών γερανών και εκσκαπτικών Συ¬ 
γκροτημάτων του Ο.Λ.Π,». 

2. Η ισχύς της Ειδικής Συλλογικής Σύμβασης που κυρώνεται με την 
απόφαση αυτή αρχίζει από την 1η Ιανουάριου 1988. 

Η απόφαση αυτή και η Ειδική Συλλογική Σύμβαση την οποία κυ¬ 
ρώνει, να δημοσιευθούν στην Εφημερίδα της Κυβερνήσεως. 

Πειραιάς, 17 Οκτωβρίου 1988 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Περί των όρων αμοιβής και εργασίας των απασχολουμένων με σχέση 

εργασίας ιδιωτικού δικαίου μελών του Σωματείου «Πληρωμάτων 

Πλωτών γερανών και εκσκαπτικών Συγκροτημάτων Ο.Λ.Π.» για 

το έτος 1988. 

Στον Πειραιά σήμερα στις 10 Οκτωβρίου 1988 οι υπογεγραμμέ¬ 
νοι: 

α) Γεώργιος Κλαυδιανός, Προϊστάμενος Υπηρεσιών Ο.Λ.Π., που 
ενεργεί ως κοινός εκπρόσωπος των Υπουργών Οικονομικών και Εμπο¬ 
ρικής Ναυτιλίας, σύμφωνα με την αριθ. πρωτ. 20310/11369/ 
17.5.1988 απόφασή τους και 

β) Ηλίας Μόφορης και Δημ. Λαχίδας, Πρόεδρος και Γενικός Γραμ¬ 
ματέας αντίστοιχα του Σωματείου «Πληρωμάτων Πλωτών γερανών 
και εκσκαπτικών Συγκροτημάτων Ο.Λ.Π.», νόμιμα εξουσιοδοτημένοι, 
δυνάμει του από 29.9.1988 πρακτικού συνεδρίασης του Διοικητικού 
Συμβουλίου της παραπάνω Συνδικαλιστικής Οργάνωσης, συνομολογή¬ 
σαμε και συναποφασίσαμε τη σύνταξη και υπογραφή της παρούσας Ειδι¬ 
κής Συλλογικής Σύμβασης Εργασίας, η οποία έχει ως κατωτέρω: 

Άρθρο 1 

Στην παρούσα Ειδική Συλλογική Σύμβαση Εργασίας υπάγονται τα 
μέλη του συμβαλλόμενου σωματείου. 

Άρθρο 2 

Από 1ης Ιανουάριου 1988, για τον υπολογισμό της Αυτόματης Τι- 
; μαριθμικής Αναπροσαρμογής (Α.Τ.Α.) που καθιερώθηκε με την από 
26.7.1982 Ε.Σ.Σ.Ε. το ποσοστό μεταβολής του δείκτη τιμών κατανα¬ 
λωτή θα κλιμακώνεται ανάλογα με το ύψος των μηνιαίων αποδοχών 
των μισθωτών ως εξής: 

α) Για αποδοχές μέχρι 60.000 δρχ. θα υπολογίζεται ολόκληρο το 
ί ποσοστό μεταβολής του δείκτη τιμών καταναλωτή (Δ.Τ.Κ.). 


,β) Για αποδοχές από 60.001 δρχ. μέχρι 75.000 δρχ. θα υπολογίζε¬ 
ται το μισό του ποσοστού μεταβολής του δείκτη τιμών καταναλωτή 
(Δ.Τ.Κ.). 

γ) Για αποδοχές από 75.001 δρχ. μέχρι 100.000 δρχ. θα υπολογί¬ 
ζεται το ένα τέταρτο (1/4) του ποσοστού μεταβολής του δείκτη τιμών 
καταναλωτή (Δ.Τ.Κ.). 

δ) Για αποδοχές πέρα από τις 100.000 δρχ. δεν θα δίνεται καμιά τι¬ 
μαριθμική αναπροσαρμογή. 

Από τα δύο τελευταία κλιμάκια (60.000 δρχ. - 75.000 δρχ. και 
75.001 δρχ. - 100.000 δρχ.) η Α.Τ.Α. θα καταβάλλεται μετά την 
αφαίρεση του εισαγόμενου πληθωρισμού. 

Ο εισαγόμενος πληθωρισμός θα υπολογίζεται με βάση τη μεταβολή 
του Δείκτη Τιμών Χονδρικής Πώλησης του προηγούμενου τετραμήνου. 

Άρθρο 3 

1. Το επίδομα ειδικών συνθηκών που προβλέπεται από την παρ. 2 
του άρθρου 3 της από 13.8.1980 Ε.Σ.Σ.Ε. εξακολουθεί να χορηγείται 
με τις ίδιες προϋποθέσεις, αυξάνεται όμως το ποσοστό από 20% σε 
25% από 1.1.1988. 

2. Το επίδομα τριετιών που προβλέπεται από το άρθρο 6 της από 
27.7.1982 Ε.Σ.Σ.Ε. εξακολουθεί να χορηγείται με τις ίδιες προϋποθέ¬ 
σεις, αυξάνεται όμως το ποσοστό της δεύτερης και τρίτης τριετίας κατά 
1% (διαμορφώνεται σε 7% το ποσοστό της δεύτερης και τρίτης τριε¬ 
τίας) και χορηγείται άλλη μία τριετία με ποσοστό 6%. 

Η κλίμακα των τριετιών διαμορφώνεται ως εξής: 

α) Προϋπηρεσία μιας 3/ετίας ποσοστό 10% 


β) 

Τ) 

δ) 

ε) 

στ) 

ζ) 

η) 

θ) 


6/ετίας 

9/ετίας 

12/ετίας 

15/ετίας 

18/ετίας 

21/ετίας 

24/ετίας 

27/ετίας 


17% 

24% 

30% 

36% 

42% 

48% 

54% 

60% 


3. Δίνεται προθεσμία τριών μηνών από την ημερομηνία δημοσίευσης 
της παρούσας Ε.Σ.Σ.Ε. για την κατάθεση των απαιτούμενων δικαιολο- 
γητικών (βιβλιάριο ενσήμων επίσημου ασφαλιστικού φορέα) στην αρμό¬ 
δια υπηρεσία του Ο.Λ.Π., για αναγνώριση προϋπηρεσίας μέχρι έξι (6) 
χρόνια. 

4. Η προσαύξηση εκ ποσοστού 15% επί των δώρων Χριστουγέννων 
και Πάσχα, αποδοχών αδείας και επιδόματος αδείας, η οποία καλύπτει 
τυχόν νυχτερινή εργασία ή εργασία Κυριακών και εξαιρετέων ημερών ή 
τυχόν άλλη έκτακτη παροχή, θα υπολογίζεται επί του βασικού μηνιαίου 
μισθού μετά των συντρεχόντων επιδομάτων τριετιών, ειδικών συνθη¬ 
κών εργασίας και γάμου, καθώς και επί του διορθωτικού ποσού και της 
Α.Τ.Α. (όπως διαμορφώνεται κάθε φορά). 

Άρθρο 4 

Κατά τα λοιπά εξακολουθούν να ισχύουν οι διατάξεις των προηγου¬ 
μένων Ε.Σ.Σ.Ε. που δεν τροποποιούνται με την παρούσα. 

Άρθρο 5 

Η ισχύς της παρούσας αρχίζει από 1ης Ιανουάριου 1988 εκτός αν 
διαφορετικά ορίζεται σ’ αυτή. 

ΟΙ ΣΥΜΒΑΛΛΟΜΕΝΟΙ 


Ο κοινός εκπρόσωπος των 
Υπουργών Οικ/κών και Εμπο¬ 
ρικής Ναυτιλίας 
ΓΕΩΡΓΙΟΣ ΚΛΑΥΔΙΑΝΟΣ 


-* 

Αριθ. 12497 ■ 

Ανάθεση έργων με μίσθωση Δήμο 


Για το Σωματείο «Πληρωμά¬ 
των 

πλωτών γερανών και εκσκα¬ 
πτικών 

συγκροτημάτων ΟΛΠ» 

Ο Πρόεδρος 
Η. ΜΟΦΟΡΗΣ 
Ο Γεν. Γραμματέας 
ΔΗΜ. ΛΑΧΙΔΑΣ 


. (12) 

Κασσάνδρείας Ν. Χαλκιδικής. 


Ο ΝΟΜΑΡΧΗΣ ΧΑΛΚΙΔΙΚΗΣ 


Έχοντας υπόψη: ’ 1 

1. Τις διατάξεις του άρθρ. 15 του Ν. 1735/87. 

2. Τις 123 και 124/88 αποφάσεις του Δημοτικού Συμβουλίου Κασ- 
σανδρείας για την απασχόληση δύο (2) ατόμων για την εκτέλεση των 

έργων «Καθαριότητα πλατείας και κεντρικών δρόμων» και «καθαριό¬ 
τητα Δημαρχιακού Μεγάρου», αποφασίζουμε: 

Καθορίζουμε τον αριθμό των ατόμων που θα απασχοληθούν στο 
Δήμο Κασσανδρείας με μίσθωση έργου όπως παρακάτω: 

Δύο (2) άτομα συνολικά για την εκτέλεση των έργων «Καθαριότητα 
πλατείας και κεντρικών δρόμων» και «καθαριότητα Δημαρχιακού Με¬ 
γάρου». 

Το χρονικό διάστημα της μίσθωσης ορίζεται σε τρεις (3) μήνες για το 
κάθε ένα άτομο. 

Το συνολικό ποσό αμοιβής καθορίζεται στις 437.500 δρχ. και 
102.000 αντίστοιχα για τα παραπάνω άτομα και θα παρέχεται με 
βάση δελτίο παροχής υπηρεσιών θεωρημένο από την οικεία εφορία. 

Η εκτέλεση των παραπάνω έργων δεν ανάγεται στον κύκλο καθηκό¬ 
ντων των υπαλλήλων της κοινότητας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 6 Οκτωβρίου 1988 

Ο Νομάρχης κ.α.α. 

ΝΙΚ. ΠΑΡΙΤΣΗΣ 


Αριθ. 12185 (13) 

Ανάθεση έργου με μίσθωση Κοινότητας Πολύχρονου Ν. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρ. 15 του Ν. 1735/87. 

2. Την 35/88 απόφαση του Κοινοτικού Συμβουλίου Πολύχρονου 
σχετικά με την απασχόληση ενός ατόμου ως οδηγού στο απορριματο- 
φόρο αυτ/το για την καθαριότητα της Κοινότητας και των οικισμών, 
της παραλίας κ.λπ., αποφασίζουμε: 

Καθορίζουμε τον αριθμό των ατόμων που θα απασχοληθούν στην 
Κοινότητα Πολύχρονου με μίσθωση έργου, όπως παρακάτω: 

Ένα (1) άτομο ως οδηγός αποριμματοφόρου αυτ/του για την καθα¬ 
ριότητα της Κοινότητας. 

Το χρονικό διάστημα της μίσθωσης ορίζεται σε τρεις (3) μήνες. 

Απαιτούμενα προσόντα: 

Πτυχίο οδηγού Γ κατηγορίας, τυχόν προϋπηρεσία και εμπειρία. 

Το συνολικό ποσό αμοιβής καθορίζεται στις 110.000 μη συμπερι¬ 
λαμβανομένου ΦΠΑ και θα παρέχεται με βάση δελτίο παροχής υπηρε¬ 
σιών-θεωρημένο από την οικεία εφορία. 

Η εκτέλεση του παραπάνω έργου δεν ανάγεται στον κύκλο καθηκό¬ 
ντων των υπαλλήλων της κοινότητας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 6 Οκτωβρίου 1988 
Ο Νομάρχης κ.α.α. 

ΝΙΚ. ΠΑΡΙΤΣΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


